বাংলাদেশের রাষ্ট্রপতি নির্বাচন, ২০০১
২০০১ সালের বাংলাদেশের রাষ্ট্রপতি নির্বাচন নভেম্বর ১২, ২০০১ এ অনুষ্ঠিত হয়েছিল। একিউএম বদরুদ্দোজা চৌধুরী বিনা প্রতিদ্বন্দ্বিতায় নির্বাচনে জয়লাভ করেছিলেন। প্রাথমিকভাবে দুটি মনোনয়নপত্র জমা দেওয়া হয়েছিল। পরে অন্য প্রতিযোগী তার মনোনয়ন প্রত্যাহার করে নেন। ফলে বদরুদ্দোজা চৌধুরীকে বাংলাদেশের রাষ্ট্রপতি পদে নির্বাচিত করা হয়। বদরুদ্দোজা চৌধুরী ১৪ নভেম্বর, ২০০১ সালে শপথ গ্রহণ করে রাষ্ট্রপতির দায়িত্ব গ্রহণ করেন।